ส่วนที่ 1

ข้อมูลสรุป (Executive Summary)

ในปี 2550 ที่ผ่านมา ประมาณการอัตราความเจริญเติบโตทางเศรษฐกิจของประเทศ

จะมีการขยายตัวร้อยละ 4.8 ลดลงเล็กน้อย เมื่อเทียบกับปี 2549 ซึ่งมีอัตราการขยายตัวร้อยละ
5.1 การส่งออกขยายตัวร้อยละ 18.1 เพิ่มขึ้นเมื่อเทียบกับปี 2549 ซึ่งมีอัตราการขยายตัวร้อยละ
17.0 และการนำเข้าขยายตัวร้อยละ 9.6 เพิ่มขึ้นเมื่อเทียบกับปี 2549
ซึ่งมีอัตราการขยายตัวร้อยละ 7.9 *

ในปี 2551 คาดคะเนอัตราการขยายตัวทางเศรษฐกิจของประเทศประมาณร้อยละ 4.5-5.5
การส่งออกและการนำเข้าจะมีอัตราการขยายตัวร้อยละ 12.0 และ 15.4 ตามลำดับ *

ในปี 2550 อัตราการใช้พื้นที่คลังเก็บสินค้าโดยเฉลี่ยของบริษัทลดลงจาก 81% ในปี 2549 เป็น
74% ทั้งนี้เนื่องจากการแข่งขันด้านราคายังคงอยู่ในระดับสูง
ดังนั้นจึงไม่สามารถปรับอัตราค่าบริการทุกประเภทได้
สำหรับสินค้าประเภทปุ๋ยเคมีซึ่งบริษัทเน้นการให้บริการค่อนข้างมากมีการสั่งซื้อและนำเข้ามาจากต่างประเทศจำนวน
3.84 ล้านตัน เทียบกับปี 2549 จำนวน 3.68 ล้านตัน เพิ่มขึ้น0.16 ล้านตัน หรือร้อยละ 4.35

สำหรับผลการดำเนินงานของบริษัทในรอบปี 2550 พอสรุปโดยสังเขปได้ดังนี้

การรับฝากสินค้า ประเภทสินค้าที่รับฝากได้แก่ ปุ๋ยเคมี เครื่องจักรอุตสาหกรรม ส่วนผสมอาหารสัตว์
เครื่องใช้สำนักงาน กล่องและแฟ้มบรรจุเอกสาร เป็นต้น สินค้าประเภทปุ๋ยเคมี

มียอดรับฝากรวมทั้งปีจำนวน 0.141 ล้านตัน เทียบกับจำนวน 0.219 ล้านตัน ในปี 2549
(ลดลงร้อยละ35.62)

การให้เช่าโกดังเก็บสินค้า มีจำนวนพื้นที่ให้เช่าเฉลี่ยต่อเดือนเท่ากับ 31,852 ตารางเมตร

เทียบกับจำนวน 25,382 ตารางเมตร ในปี 2549 (เพิ่มขึ้นร้อยละ 25.49 )
สินค้าที่นำมาเก็บได้แก่

ถั่วเหลือง ข้าวสาลี ฝ้าย อลูมิเนียม คอมพิวเตอร์ อุปกรณ์กีฬา รองเท้า กระเบื้อง
อุปกรณ์ตกแต่งบ้าน วัตถุดิบในการทำอาหาร เครื่องเขียนและอุปกรณ์สำนักงาน เป็นต้น

จากการที่ยอดรับฝากสินค้าลดลง
บริษัทจึงได้จัดสรรพื้นที่คลังสินค้าในการรับฝากกล่องและแฟ้มบรรจุเอกสารเพิ่มขึ้น
รวมทั้งการให้เช่าพื้นที่เพื่อให้เกิดประโยชน์สูงสุดต่อบริษัทในสภาวะที่ตลาดมีการแข่งขันอย่างรุนแรง

การให้เช่าท่าเทียบเรือ มีเรือเดินสมุทรเข้าเทียบท่าจำนวน 39 ลำ เทียบท่าโดยเฉลี่ยเดือนละ
7.88 วัน/ท่า เทียบกับจำนวน 31 ลำ เทียบท่าโดยเฉลี่ยเดือนละ 6.79 วัน/ท่า ในปี 2549
(เพิ่มขึ้น ร้อยละ16)

การให้บริการสินค้าผ่านท่า มีการขนถ่ายสินค้าประเภทต่าง ๆ ได้แก่ เหล็ก ปุ๋ยเคมี

สินค้าแช่แข็ง ไม้แปรรูป และสินค้าอื่น ๆ จำนวนรวม 0.155 ล้านตัน เทียบกับจำนวน 0.135
ล้านตัน

ในปี 2549 ( เพิ่มขึ้นร้อยละ 14.82 )

การให้บริการบรรจุและขนถ่ายสินค้า มีมูลค่าการรับขนถ่ายสินค้าทุกประเภทรวม 22.501 ล้านบาท
เทียบกับมูลค่า 35.532 ล้านบาทในปี 2549 ( ลดลงร้อยละ 36.67 )

บริษัทมีรายได้รวม 151.594 ล้านบาท มีค่าใช้จ่ายรวม 106.342 ล้านบาท มีกำไรสุทธิ30.386
ล้านบาท กำไรสุทธิต่อหุ้น 0.25 บาท ลดลงร้อยละ 39.86 เมื่อเทียบกับปี 2549 ซึ่งมีกำไรสุทธิ
50.524 ล้านบาท กำไรสุทธิต่อหุ้น 0.42 บาท สาเหตุจากการมีค่าใช้จ่ายเพิ่มขึ้นเป็นจำนวนมาก
เนื่องจากคลังเอกสารใหม่ที่แล้วเสร็จปลายปี 2549
และคำนวณค่าเสื่อมราคาของอาคารและเครื่องจักรเต็มจำนวนตั้งแต่ต้นปี 2550
อนึ่งคลังเอกสารดังกล่าวเพิ่งเปิดดำเนินการในปี 2550 รายรับยังเข้ามาไม่เต็มที่

ในปี 2551 ถึงแม้ว่าประเทศไทยจะยังคงได้รับผลกระทบจากปัจจัยเสี่ยงต่าง ๆ ได้แก่
ปัจจัยทางเศรษฐกิจ การเมืองและสังคม ค่อนข้างมาก แต่ก็ได้รับการคาดหมายจากหลาย ๆ
หน่วยงานว่าจะยังคงมีอัตราการขยายตัวทางเศรษฐกิจต่อไปอย่างต่อเนื่อง
จากความมุ่งมั่นของฝ่ายจัดการ และความร่วมมือร่วมใจของพนักงานทุกคน
คณะกรรมการมีความเชื่อมั่นเป็นอย่างสูงว่าบริษัทมีศักยภาพในการเจริญเติบโตต่อไปอย่างต่อเนื่องและยั่งยืน
ตลอดจนสามารถให้ผลตอบแทนเป็นที่น่าพึงพอใจแก่ผู้ถือหุ้นทุกท่านในระยะยาวได้

* ข้อมูลอ้างอิง จากสำนักงานคณะกรรมการพัฒนาการเศรษฐกิจและสังคมแห่งชาติ